b'\n_START_ARTICLE_\nLeanne Wood\n_START_PARAGRAPH_\nLeanne Wood (s. 1971) on walesilainen poliitikko ja vuodesta 2012 alkaen Plaid Cymru -puolueen puheenjohtaja. H\xc3\xa4n on edustanut puoluetta vuodesta 2003 alkaen Walesin kansalliskokouksessa. Vuonna 2004 Wood heitettiin ulos istunnosta, jossa h\xc3\xa4n oli kutsunut kuningatar Elisabet II:ta t\xc3\xa4m\xc3\xa4n siviilinimell\xc3\xa4 "Rouva Windsoriksi", eik\xc3\xa4 suostunut k\xc3\xa4ytt\xc3\xa4m\xc3\xa4\xc3\xa4n t\xc3\xa4st\xc3\xa4 nimityst\xc3\xa4 "kuningatar" kansalliskokouksen puheenjohtajan Dafydd Elis-Thomasin vaatimuksesta huolimatta. Woodista tuli samalla ensimm\xc3\xa4inen Walesin kansalliskokouksen edustaja, joka on m\xc3\xa4\xc3\xa4r\xc3\xa4tty poistumaan kesken istunnon.'